ישיבת מליאה, כנסת 25, פרוטוקול מספר 139, 2024-01-23 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שלישי י"ג בשבט התשפ"ד, 23 בינואר 2024

אמיר אוחנה:       זהו יום קשה במיוחד, שבו קמנו לשמע הבשורה הקשה על נפילתם אמש של 21 חללי צה"ל במלחמה ברצועת עזה, 24 חללים ביממה האחרונה, ו-556 חללי צה"ל שנפלו במלחמת חרבות ברזל

אמיר אוחנה:  ליבנו עם המשפחות השכולות, שחייהן השתנו באבחה, וכאבנו על צערן העמוק

אמיר אוחנה:       אני מבקש שנעמוד בדומייה לזכרם

אמיר אוחנה:       (חברי הכנסת מכבדים בקימה את זכרם של חיילינו

אמיר אוחנה: )     תודה

אמיר אוחנה:  נא לשבת

אמיר אוחנה:      תפילותינו עם כל הפצועים, להחלמתם המהירה ולרפואתם השלמה

אמיר אוחנה:  אמן

אמיר אוחנה:       הודעה לסגנית מזכיר הכנסת, בבקשה

אלינור ימין: תודה

אלינור ימין:  ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק הבנקאות (שירות ללקוח) (תיקון מס' 37), התשפ"ד–2024, שהחזירה ועדת הכלכלה

אלינור ימין:      מסקנות ועדת החוץ והביטחון בעקבות דיון מהיר בהצעתם של חברי הכנסת מירב בן ארי, אורית פרקש הכהן, אברהם בצלאל, צגה מלקו, משה סולומון ויבגני סובה בנושא: המחיר הנפשי הקשה של משפחות וילדי המילואימניקים בחזית

אלינור ימין:      מסקנות ועדת הכספים בעקבות דיון מהיר בהצעתו של חבר הכנסת אליהו רביבו בנושא: מאבק בהון השחור בישראל לצורך הגדלת הכנסות המדינה

אלינור ימין:  תודה

אמיר אוחנה: תודה לסגנית מזכיר הכנסת

אמיר אוחנה: על סדר-היום, חברות וחברי הכנסת, נאומים בני דקה

אמיר אוחנה:  חברי הכנסת המבקשים לנאום מוזמנים להצביע בעד כעת

אמיר אוחנה:  עד שאקבל לידיי את הרשימה – חבר הכנסת בועז טופורובסקי, ראשון הדוברים, בבקשה

בועז טופורובסקי: תודה רבה, אדוני היושב-ראש

בועז טופורובסקי:  חבריי חברות וחברי הכנסת, יש לי כרגיל נאום שאני נושא בכל שבוע על תאונות הדרכים

בועז טופורובסקי:  מאז 7 באוקטובר אני לא מקריא את שמות ההרוגים, כי יש לנו כל כך הרבה הרוגים במדינת ישראל שאנחנו לא צריכים עוד ועוד לשמוע על סבל ואבל

בועז טופורובסקי:       אחרי האירוע שהיה לנו הלילה קשה מאוד לעבור לסדר-היום

בועז טופורובסקי:  בכל זאת, היום כינסנו את ועדת המשנה לבטיחות בדרכים

בועז טופורובסקי:  דיברנו על דרכים חשובות ואפשריות להציל חיים בכבישים ב-2024

בועז טופורובסקי:  לצערי, שנת 2024 נפתחה לא טוב, עם 25 הרוגים, 13 רק בשבוע האחרון

בועז טופורובסקי:  נכון שכשאנחנו במלחמה זה נראה קצת מוזר לדבר על הרוגים בתאונות דרכים, אבל חשוב לי שתדעו שבן אדם שמת בתאונת דרכים – אין סיפור לספר סביב זה; אי-אפשר לבוא ולהגיד: הוא נהרג על קידוש השם, או למען מדינת ישראל

בועז טופורובסקי:  זה מוות מיותר שאפשר להציל, לכן אני לא אפסיק לעסוק בזה

בועז טופורובסקי:  אני מקווה מאוד שאנחנו, גם בכנסת וגם בממשלה, נעשה את הפעולות הכל-כך הכרחיות בשביל להוריד את מספר הנפגעים וההרוגים בתאונות הדרכים

בועז טופורובסקי:       כמובן אני אסיים, ברשותך, אדוני היושב-ראש, באיחולי החלמה לפצועים, תנחומיי למשפחות, ובתפילה שהחטופים יחזרו בהקדם, במהרה, וניצחון על אויבינו היום

בועז טופורובסקי:  תודה

אמיר אוחנה: כל חיים הם עולם ומלואו

אמיר אוחנה:  תודה לחבר הכנסת טופורובסקי

אמיר אוחנה:  חברת הכנסת טטיאנה מזרסקי, בבקשה

טטיאנה (טניה) מזרסקי: תודה, אדוני היושב-ראש

טטיאנה (טניה) מזרסקי:  תנחומיי למשפחות השכולות וליבי עם החטופים בעזה

טטיאנה (טניה) מזרסקי:      בחודש אוקטובר, עם פתיחת המלחמה, התקבלה הוראת שעה המכלילה את יישובי רמת הגולן – חיספין, בני יהודה, חד נס, רמת טראמפ, קצרין, בוקעאתא – כיישובי קו עימות

טטיאנה (טניה) מזרסקי:  עכשיו ינואר, המלחמה בדרום עדיין לא הסתיימה, המלחמה בצפון אולי עוד לא התחילה, אבל הוראת השעה לא הוארכה, והיישובים האלה איבדו את ההכרה כיישובי קו עימות

טטיאנה (טניה) מזרסקי:  זאת רק אחת מאין-סוף ואין-ספור הבעיות החמורות באזור הצפון

טטיאנה (טניה) מזרסקי:      רבותיי, ישראל נמצאת במלחמה בגבול הצפון

טטיאנה (טניה) מזרסקי:  צריך להכיר בזה

טטיאנה (טניה) מזרסקי:  הממשלה מעדיפה לא לחשוב על זה, אבל זה המצב

טטיאנה (טניה) מזרסקי:  הממשלה צריכה לתקן את עצמה

טטיאנה (טניה) מזרסקי:  נכון להיום, היא מנהלת את המשבר באופן כושל שמשאיר יותר מדי אזרחים ללא מענה

טטיאנה (טניה) מזרסקי:  הממשלה חייבת לספק תשובות והסברים לתושבי הצפון, לקהילות, לראשי רשויות, וכרגע רובם מרגישים מופקרים לגמרי

אמיר אוחנה: תודה לחברת הכנסת מזרסקי, וכעת – חבר הכנסת סימון מושיאשוילי, בבקשה

סימון מושיאשוילי: תודה, אדוני

סימון מושיאשוילי:  כפי שעשינו היום בוועדת הכספים, אני רוצה לפתוח באסון שפקד אותנו אתמול

סימון מושיאשוילי:  אני גאה להיות חלק מעם ישראל

סימון מושיאשוילי:  בזכות הדבר הזה, שאנחנו יודעים לכבד גם את הצד השני, למרות שהצד השני זה א-סימטרי – ארגון טרור מול מדינה – אנחנו מכניסים לשם מים, דלק, מזון

סימון מושיאשוילי:  אני לא מכיר עוד מדינה, כולל ארצות הברית, שהייתה עושה את זה

סימון מושיאשוילי:  זה כל מה שרציתי לומר

אמיר אוחנה: תודה לאדוני

אמיר אוחנה:       ובזאת, חברי הכנסת, תם סדר-היום

אמיר אוחנה:  הישיבה הבאה תתקיים מחר, יום רביעי י"ד בשבט התשפ"ד, 24 בינואר 2024, בשעה 11:00

אמיר אוחנה:  ישיבה זו נעולה